钦定古今图书集成/方舆汇编/职方典/第1184卷 > 《木兰歌》古乐府
## 钦定古今图书集成/方舆汇编/职方典/第1184卷 > 《木兰歌》古乐府

“唧唧复唧唧，木兰当户织。不闻机杼声，惟闻女叹息。
问女何所思，问女何所忆。女亦无所思，女亦无所忆。
昨夜见军帖，可汗大点兵。兵书十二卷，卷卷有爷名。
阿爷无大儿，木兰无长兄。愿为市鞍马，从此替爷征。
东市买鞍鞯，南市买辔头，北市买长鞭。且辞爷娘去，
暮宿黄河边。不闻爷娘唤女声，但闻黄河流水鸣溅
溅。且辞黄河去，暮宿黑山头。不闻爷娘唤女声，但闻
燕山胡骑鸣啾啾。万里赴戎机，关山渡若飞。朔气传
金柝，寒光照铁衣。将军北战死，壮士十年归。归来见
天子，天子坐明堂。策勋十二卷，赏赐百千镪。”可汗问
所欲，《木兰》不用尚书郎。“愿驰千里足，送儿还故乡。爷
娘闻女来，出郭相扶将。阿姊闻妹来”，当户理红妆。“小
弟闻姊来，磨刀霍霍向猪羊。开我东阁门，坐我东阁
床。脱我战时衣，著我旧时裳。当窗理云鬓，对镜帖花
黄。出门看火伴，火伴皆惊忙。同行十二年，不知木兰
是女郎。雄兔脚扑朔，雌兔服迷离。双兔傍地走，安能
辨我是雄雌。”